Termini de presentació de sol·licituds provisionals: PENDENT
Termini de les institucions per confirmar o rebutjar la presentació de les sol·licituds provisionals: PENDENT
La documentació que s'ha d'adjuntar a la sol·licitud provisional (Primera fase) és la següent:
a) El document annex normalitzat que inclou un currículum breu de la persona sol·licitant, el resum del projecte de recerca de la tesi i dels objectius científics.
b) Document que permeti identificar el projecte, contracte o conveni de recerca al qual s'incorpora o es vincula la persona candidata, en el cas de que aquest contracte o conveni estigui concedit a una entitat diferent de l'entitat d'adscripció.
c) Les persones sol·licitants que es presentin en un centre diferent de la seva universitat de llicenciatura, grau, diplomatura o màster, han d'adjuntar la còpia dels expedient acadèmics dels estudis en els quals hi consti la data d'obtenció del títol i la nota mitjana.
d) Si s'escau, també caldrà presentar els càlculs d'equivalències següents:
e) Si escau, còpia de la documentació acreditativa corresponent a les situacions d'excepcionalitat previstes en les bases reguladores
f) Documentació addicional requerida opcionalment per l'entitat d'adscripció de l'ajut.
Abans de l'enviament de la sol·licitud cal consultar la documentació específica que pot requerir la universitat, centre de recerca o fundació hospitalària a través de la qual es sol·licita l'ajut.
a) Poden sol·licitar l'ajut de nova concessió les persones que, entre l'1 de gener de 2018 i la data de presentació de la sol·licitud, hagin superat els requisits per accedir al programa de doctorat.
També poden participar en la convocatòria les persones que hagin superat els requisits per accedir al programa de doctorat a partir de l'1 de gener de 2015, si, entre l'1 de gener de 2015 i el 31 de desembre de 2017, han estat en una de les situacions següents, després d'haver superat els estudis per accedir al programa de doctorat:
b) En el moment d'incorporar-se a l'entitat d'adscripció, les persones candidates hauran d'estar matriculades en un programa de doctorat d'una universitat del sistema universitari de Catalunya el curs 2020-2021.
c) En el moment de presentar la sol·licitud, les persones candidates no poden haver gaudit en convocatòries anteriors de cap ajut del per a la contractació de personal investigador novell (FI) ni de cap ajut per a la contractació de personal investigador predoctoral en formació als departaments d'universitats del sistema universitari de Catalunya ( FI SDUR ).
Tampoc podran haver gaudit de més de 12 mesos de cap altre contracte de personal investigador predoctoral en formació en el marc de la Ciència de la Tecnologia i la Innovació.
d) Estar acceptades al programa de doctorat d'una universitat del sistema universitari de Catalunya en el moment d'acceptació de l'ajut.
e) No estar en possessió del títol de doctorat
f) Disposar d'una nota mitjana mínima d'expedient acadèmic per als estudis de grau o de la titulació equivalent igual o superior a 6,50 (escala de 0 a 10).
g) Les persones candidates s'han d'incorporar o relacionar en alguns aspectes que afavoreixin la realització de la seva tesi doctoral i la seva formació en recerca a un projecte de recerca competitiu o a un contracte o conveni de recerca o de transferència de coneixement amb entitats públiques o empreses privades.
En el cas dels convenis o contractes de recerca o de transferència de coneixement, han de tenir un valor mínim de 24.000,00 euros.
Els projectes de recerca, contractes o convenis esmentats han d'estar vigents en el moment de presentar la sol·licitud i en el moment de la incorporació de la persona candidata a l'entitat d'adscripció.
També es tindran en compte els projectes que ja estiguin concedits en el moment de presentar la sol·licitud.
Si el projecte, contracte o conveni vigent en el moment de presentar la sol·licitud finalitza o no es renova abans de la incorporació de la persona candidata, es podrà substituir per un nou projecte, contracte o conveni vigent.
No es consideren projectes de recerca competitius els ajuts de suport als grups de recerca reconeguts per la Generalitat (SGR) ni els ajuts que tenen per objecte la incorporació de personal investigador.
a) Formar part del personal funcionari o vincula t, segons els estatuts o mitjançant un contracte, de l'entitat d'adscripció de l'ajut.
Aquesta vinculació ha de garantir suficientment la supervisió i el seguiment de la tesi doctoral de la persona candidata.
No compleixen aquest requisit el personal amb dedicació a temps parcial, el personal en situació d'excedència, el professorat visitant i el professorat emèrit.
b) Formar part d'un grup de recerca reconegut per la Generalitat de Catalunya (SGR).
c) Ser investigadors principals o membres del projecte de recerca, contracte o conveni de recerca o de transferència al qual s'incorpora o es vincula la persona candidata.
d) Cada persona directora de tesi només pot constar en una sol·licitud.
Les sol·licituds s'han de presentar per mitjans telemàtics, acompanyades de la documentació que preveuen aquestes bases.
Per accedir a la segona fase és imprescindible que les entitats sol·licitants hagin signat prèviament el conveni corresponent amb l'AGAUR, que es pot trobar a la pàgina web de l'AGAUR.
La sol·licitud provisional l'ha de presentar la persona candidata a l'ajut per a la contractació per via electrònica a través de l Formulari de sol·licitud FI 2021 seguint les instruccions que s'hi preveuen.
Una persona candidata i un director o directora de tesi només poden constar com a tal en una sola sol·licitud per cada convocatòria.
Presentació de sol·licituds provisionals: No cal que disposeu d'idCATMòbil o certificat digital.
Descarregueu i ompliu el "Formulari de sol·licitud" i deseu-lo al vostre ordinador.
Descarregueu i ompliu el document "Annex de la sol·licitud" i deseu-lo al vostre ordinador.
Una vegada completat, convertiu el document en format PDF (únic format vàlid) i adjunteu-lo al formulari de sol·licitud juntament amb la resta de la documentació requerida a les bases reguladores en aquest mateix format.
El formulari juntament amb la resta de la documentació annexa conformen la sol·licitud completa d'aquest ajut i no pot superar els 5 Mb.
Aneu a la pàgina web de " Tràmits " i envieu la sol·licitud.
Quan la sol·licitud s'hagi enviat correctament, el servei generarà un missatge que indica que s'ha rebut la proposta.
Aquest missatge automàtic és l'acusament de rebuda.
Un cop transcorregut el termini de presentació de sol·licituds provisionals, s'obrirà un nou termini per tal que les institucions sol·licitants de l'ajut accedeixin a l'aplicació de gestió d'ajuts de l'AGAUR ( BOGA ) per confirmar o rebutjar la presentació de les sol·licituds.
Per presentar la sol·licitud cal que la persona representant legal signi el document de confirmació que genera BOGA i el faci arribar a l'AGAUR mitjançant la plataforma EACAT, o un altre registre electrònic vàlid abans del... de... de 2020.
Dubtes que poden sorgir com a entitat aquí
El termini legal màxim per resoldre és de sis mesos, a comptar de la publicació d'aquesta convocatòria al DOGC.
Transcorregut aquest termini sense resolució expressa, el/la sol·licitant pot entendre desestimada la seva sol·licitud per silenci administratiu.
La resolució es publica al tauler electrònic de l'Administració de la Generalitat de Catalunya.
Per tal de fer-ne més difusió, i a efectes informatius, es pot consultar el resultat de la resolució a les pàgines web de l' AGAUR i de la Secretaria d'Universitats i Recerca (SUR).
Les persones interessades poden interposar recurs de reposició davant el president o presidenta de la Comissió Executiva d'Ajuts de Recerca, en el termini d'un mes, a comptar des de l'endemà de la seva publicació al tauler electrònic de l'Administració de la Generalitat de Catalunya, o bé poden interposar directament recurs contenciós administratiu davant el jutjat contenciós administratiu de Barcelona, en el termini de dos mesos, a comptar des de l'endemà de la seva publicació al tauler esmentat, de conformitat amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.
L'acceptació de l'ajut per a les noves concessions s'ha de formalitzar mitjançant un model normalitzat signat per les persones representants legals de les entitats beneficiàries
El document d'acceptació s'ha de presentar per mitjans telemàtics en el termini màxim d'1 mes a partir de l'endemà de la publicació de la resolució d'atorgament dels ajuts al tauler electrònic de l'Administració de la Generalitat de Catalunya.
E ls contractes de nova concessió objecte d'aquest ajut s'han d'iniciar com a molt tard l'1 de maig de 2021, a excepció de les persones candidates extracomunitàries, el termini de contractació de les quals s'estén fins a l'1 de juliol de 2021.
Tots els contractes han de començar el primer dia de mes.
Les entitats beneficiàries disposen de dos terminis per presentar la sol·licitud de renovació dels ajuts atorgats en convocatòries anteriors:
a) Per als ajuts que finalitzen abans de l'1 de juny 2021, les sol·licituds de les entitats d'adscripció s'han de presentar entre el 16 de novembre i el 4 de desembre de 2020.
b) Per als ajuts que finalitzen a partir de l'1 de juny de 2021, les sol·licituds de les entitats d'adscripció s'han de presentar entre el 12 i el 27 d'abril de 2021.
El personal investigador contractat ha de contestar un qüestionari telemàtic en el termini d'un mes des de la finalització definitiva del seu ajut, incloent-hi les possibles renovacions, independentment de la causa que la motivi, seguint les instruccions facilitades per l'AGAUR
En el cas de les entitats, e l termini màxim per presentar la justificació de l'ajut és de quatre mesos des del moment que finalitzi l'ajut de cada candidat.